REGOLAMENT TAL-KUNSILL (KE) Nru 694/2006
tas-27 ta' April 2006
li jemenda l-listi tal-proċedimenti ta' falliment, tal-proċedimenti ta' stralċ u ta' l-istralċjarji fl-Annessi A, B u Ċ għar-Regolament (KE) Nru 1346/2000 dwar proċedimenti ta' falliment
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KE) Nru 1346/2000 tad-29 ta' Mejju 2000 dwar proċedimenti ta' falliment (1), u b'mod partikolari l-Artikolu 45 tiegħu,
Wara li kkunsidra l-proposta tal-Kummissjoni,
Wara li kkunsidra l-inizjattiva tar-Repubblika Slovakka (2),
Billi:
(1)
L-Annessi mar-Regolament (KE) Nru 1346/2000 jelenkaw l-ismijiet mogħtija fil-liġijiet nazzjonali ta' l-Istati Membri lill-proċedimenti u lill-istralċjarji li għalihom japplika dak ir-Regolament. L-Anness A ta' dak ir-Regolament jelenka l-proċedimenti ta' falliment imsemmija fl-Artikolu 2(a) ta' dak ir-Regolament. L-Anness B ma' dak ir-Regolament jelenka l-listi tal-proċedimenti ta' stralċ imsemmija fl-Artikolu 2(ċ), u l-Anness Ċ miegħu jelenka l-istralċjarji msemmija fl-Artikolu 2(b) ta' dak ir-Regolament.
(2)
L-Annessi A, B u Ċ mar-Regolament tal-Kunsill (KE) Nru 1346/2000 kienu emendati bl-Att ta' l-Adeżjoni ta' l-2003 sabiex jinkludu l-proċedimenti ta' falliment, il-proċedimenti ta' stralċ u l-istralċjarji ta' l-Istati Membri l-ġodda, u bir-Regolament (KE) Nru 603/2005 (3) sabiex jiġu modifikati l-imsemmija Annessi fir-rigward ta' diversi Stati Membri.
(3)
Fid-29 ta' Novembru 2005 ir-Repubblika Franċiża nnotifikat lill-Kummissjoni, skond l-Artikolu 45 tar-Regolament (KE) Nru 1346/2000, bl-emendi għal-listi disposti fl-Annessi A u Ċ ma' dak ir-Regolament.
(4)
Fis-6 ta' Marzu 2006 ir-Repubblika Slovakka nnotifikat lis-Segretarjat Ġenerali tal-Kunsill, skond l-Artikolu 45 tar-Regolament (KE) Nru 1346/2000, bl-emendi għal-listi disposti fl-Annessi A, B u Ċ ma' dak ir-Regolament.
(5)
Ir-Renju Unit u l-Irlanda, konformement ma' l-Artikolu 3 tal-Protokoll dwar il-pożizzjoni tar-Renju Unit u ta' l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, innotifikaw ix-xewqa tagħhom li jipparteċipaw fl-adozzjoni u fl-applikazzjoni ta' dan ir-Regolament.
(6)
Id-Danimarka, skond l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ma tipparteċipax fl-adozzjoni ta' dan ir-Regolament, u għalhekk m'hijiex marbuta bih u lanqas suġġetta għall-applikazzjoni tiegħu.
(7)
Ir-Regolament (KE) Nru 1346/2000 għandu għalhekk jiġi emendat kif meħtieġ,
ADOTTA DAN IR-REGOLAMENT:
Artikolu 1
Ir-Regolament (KE) Nru 1346/2000 huwa b'dan emendat kif ġej:
1)
l-Anness A għandu jiġi mibdul bit-test dispost fl-Anness I ma' dan ir-Regolament;
2)
l-Anness B għandu jiġi mibdul bit-test dispost fl-Anness II ma' dan ir-Regolament;
3)
l-Anness Ċ għandu jiġi mibdul bit-test dispost fl-Anness III ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha konformement mat-Trattat li jistabbilixxi l-Komunità Ewropea.
Magħmul fil-Lussemburgu, nhar is-27 ta' April 2006.